b'\n_START_ARTICLE_\nMarija Vogri\xc4\x8d\n_START_SECTION_\n\xc5\xbdivljenje\n_START_PARAGRAPH_\nPred drugo svetovno vojno je obiskovala italijansko osnovno \xc5\xa1olo v Otale\xc5\xbeu in Idriji pri Ba\xc4\x8du, po vojni pa ni\xc5\xbejo gimnazijo v Cerknem in Postojni. V letih 1958-61 je kon\xc4\x8dala Dopisno ekonomsko \xc5\xa1olo v Kopru. Leta 1964 je diplomirala na Visoki \xc5\xa1oli za politi\xc4\x8dne vede v Ljubljani. Kasneje se je vpisala na Fakulteto industrijske pedagogike na Reki, kjer je leta 1978 diplomirala._NEWLINE_Leta 1949 se je zaposlila na Poverjeni\xc5\xa1tvu za notranje zadeve v Ilirski Bistrici. Nazadnje pa \xe2\x80\x93 do upokojitve \xe2\x80\x93 na Obalni delavski univerzi Ivan Regent v Kopru, kjer je bila direktorica. Leta 1984 se je upokojila. _NEWLINE_\xc5\xbdivi v Kopru, del leta prebije v \xc4\x8crnem Vrhu nad Idrijo, kjer veliko \xc4\x8dasa pre\xc5\xbeivi s konji, ki imajo pomemben vlogo pri njenem literarnem ustvarjanju.\n_START_SECTION_\nDelo\n_START_PARAGRAPH_\nS pisanjem se je za\xc4\x8dela ukvarjati med 2. svetovno vojno._NEWLINE_Njene pesmice in igrice so recitirali in igrali na mladinskih mitingih (nastopala je tudi sama). Pisala je tudi \xc4\x8drtice, reporta\xc5\xbee iz \xc5\xbeivljenja mladinskih delovnih brigad, satiri\xc4\x8dne zapise, romane (Ljudje bojo ostali, Zaznamovani, Neptunov krst, Vojna iz ljubezni, mladinski roman Za \xc5\xa1us prodam mater) in mladinske pripovedi (Sonce v zenitu, Prva ljubezen, Molitev nekega psa). Prvi literarni prispevek je bil objavljen v knjigi Tako je bilo trpljenje. Kasneje je objavljala \xc4\x8dlanke v Mladini, Delu idr._NEWLINE_V pisanje vklju\xc4\x8duje svoje osebne, \xc4\x8dustveno obarvane izku\xc5\xa1nje. Njena zavzetost je vedno na strani pora\xc5\xbeenih, izlo\xc4\x8denih, krivi\xc4\x8dno odrinjenih malih ljudi.'